ประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

บริษัท โรงพยาบาลรามคำแหง จำกัด (มหาชน) ประกอบธุรกิจหลัก คือ โรงพยาบาลเอกชน
และธุรกิจเสริม คือ บริการสอบเทียบเครื่องมือแพทย์และขายเครื่องมือแพทย์ เวชภัณฑ์บางประเภท
(ได้อธิบายไว้แล้วในหัวข้อลักษณะการประกอบธุรกิจ)

ผลกระทบและข้อจำกัดในการประกอบธุรกิจโรงพยาบาลเอกชน

โรงพยาบาลเอกชนขณะนี้ดำเนินการภายใต้พระราชบัญญัติสถานพยาบาล 2541 การกำหนดแบบ

ฟอร์มใบเสร็จ
การกำหนดศูนย์ข้อมูลที่จะให้รายละเอียดในเรื่องราคาค่ารักษาพยาบาลแก่ผู้ป่วยโดยง่าย และ

โปร่งใส

นอกจากนี้ผู้ประกอบวิชาชีพในโรงพยาบาลเอกชนจะต้องปฏิบัติงานภายใต้ด้านจริยธรรม
โดยสภาวิชาชีพต่าง ๆ เช่น แพทยสภา ทันตแพทยสภา ซึ่งทั้งหมดนี้ก็คือข้อจำกัดที่เกิดขึ้น
แต่ทางโรงพยาบาลก็ได้

ปรับตัวตามกฎระเบียบที่มีอยู่ได้อย่างดี
เท่าที่ผ่านมาก็ยังไม่พบความเสี่ยงที่จะกระทบต่อธุรกิจโรงพยาบาล

เอกชน

ในเรื่องสิ่งแวดล้อม ทางโรงพยาบาลได้ดูแลผลกระทบต่อสิ่งแวดล้อมอย่างดี อาทิเช่น
เราได้ลงทุนสร้างบ่อบำบัดน้ำเสีย 2 บ่อ ในปี 2541, 2549
และดูแลคุณภาพของน้ำให้อยู่ในเกณฑ์มาตรฐานที่ดีอย่างต่อเนื่องมาตลอด
นอกจากนี้ทางโรงพยาบาลได้ดูแลแยกขยะติดเชื้อ
และการจัดเก็บมาตรฐานโดยร่วมกับกรุงเทพมหานคร ซึ่งเป็นผู้เก็บไปทำลาย ทิ้ง

(2) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์หรือบริการที่สำคัญ

- กลยุทธ์การแข่งขัน

  1. โรงพยาบาลจะเน้นในด้านภาพพจน์การให้บริการด้านต่าง ๆ ครบทุกสาขาไม่เจาะจง

สาขาด้านใดเป็นพิเศษ
โดยทางโรงพยาบาลจะให้การบริการตรวจรักษาโดยแพทย์ผู้เชี่ยวชาญเฉพาะสาขา
ไม่ใช่แพทย์เวชปฏิบัติทั่วไป และใช้เครื่องมือทางการแพทย์เฉพาะด้านที่ดี ทันสมัย
ซึ่งจะทำให้การรักษามี

ประสิทธิภาพ และถูกต้องแม่นยำ

2. โรงพยาบาลให้ส่วนลดแก่ลูกค้าประจำของโรงพยาบาล ที่สมัครเป็นสมาชิกของ

โรงพยาบาลรามคำแหง 10% สำหรับผู้ที่จ่ายเงินสด และ 7.5% สำหรับผู้ที่จ่ายด้วยเครดิตการ์ด
ด้านกลุ่มลูกค้า

เป้าหมาย โรงพยาบาลกำหนดกลุ่มลูกค้าเป้าหมาย คือ ผู้ที่อาศัยอยู่ในบริเวณใกล้เคียงโรงพยาบาล
บริษัทประกันและ บริษัทต่าง ๆ ที่ตั้งอยู่ในพื้นที่ใกล้เคียงกับโรงพยาบาล

ข้อได้เปรียบและเสียเปรียบของโรงพยาบาลเมื่อเทียบกับคู่แข่ง

ข้อได้เปรียบ

1. ทำเลที่ตั้งของโรงพยาบาล โรงพยาบาลรามคำแหงตั้งอยู่บนถนนรามคำแหง
ซึ่งเป็นศูนย์กลางของชุมชนย่านผู้อยู่อาศัยหนาแน่นมากที่สุดชุมชนหนึ่ง โดยมีสถานที่สำคัญ ๆ ล้อมรอบ
ได้แก่ มหาวิทยาลัย

รามคำแหง, ตลาดบางกะปิ, แฟลตคลองจั่น, ชุมชนเขตลาดพร้าว, บจก.โอสถสภาเต็กเฮงหยู,
บจก. ไทยน้ำทิพย์, ห้างสรรพสินค้าต่าง ๆ เช่น เดอะมอลล์ สาขารามคำแหง และ บางกะปิ
ตั้งแต่ปี 2549 สนามบินสุวรรณภูมิ ซึ่งอยู่ในโซนเดียวกับโรงพยาบาลได้เปิดดำเนินการใช้แล้ว
ทำให้บริเวณนี้มีชุมชนหนาแน่นมากขึ้นทุกปี

2. การบริการการรักษา
โรงพยาบาลรามคำแหงจะเน้นการให้บริการการรักษาเฉพาะทางที่มีคุณภาพ

กล่าวคือ
การใช้แพทย์ผู้เชี่ยวชาญเฉพาะสาขาเท่านั้นในการรักษาคนไข้จึงทำให้ผลการรักษาพยาบาลมีประสิทธิ-

ภาพดีกว่าการใช้แพทย์เวชปฏิบัติทั่วไปทำการตรวจรักษาขั้นต้นก่อนแล้วจึงให้แพทย์เฉพาะสาขาตรวจรักษาอีกครั้งหนึ่ง
ซึ่งจะทำให้คนไข้ต้องเสียค่าใช้จ่าย และระยะเวลาในการรักษาเพิ่มขึ้น

3. ราคาอยู่ในระดับมาตรฐาน โรงพยาบาลมีนโยบายที่จะกำหนดราคาให้อยู่ในเกณฑ์ที่ยุติธรรม และ

เป็นไปตามมาตรฐานของตลาด
ทั้งนี้โดยคำนึงถึงประชาชนที่อาศัยอยู่ในบริเวณนั้นซึ่งมีฐานะการเงินอยู่ใน

ระดับปานกลาง

4. หอพักพยาบาล ขณะนี้โรงพยาบาลมีหอพักพยาบาล 3 หลัง คือ

1. อยู่ในบริเวณเดียวกับโรงพยาบาล 2 หลัง

2. อยู่ที่รามคำแหง ซอย 50 อยู่ห่างจากโรงพยาบาลประมาณ 1 กิโลเมตร และมีรถรับส่งพยาบาล

เป็นการเพิ่มความสะดวกสบายให้แก่บุคลากรของโรงพยาบาล ทั้งนี้เนื่องจากในธุรกิจประกอบกิจการ

โรงพยาบาล บุคลากรโดยเฉพาะอย่างยิ่งพยาบาลเป็นปัจจัยสำคัญประการหนึ่ง
ดังนั้นการที่โรงพยาบาลมีหอพักพยาบาลจึงเป็นการเพิ่มแรงจูงใจที่จะสามารถเหนี่ยวรั้งบุคคลากรไว้ได้ทางหนึ่ง

5. ภาพพจน์ (Image) โรงพยาบาลรามคำแหงได้เปิดให้บริการรักษาพยาบาลแก่บุคคลทั่วไปตั้งแต่
วันที่ 28 กุมภาพันธ์ 2531 ขณะนี้ครบรอบ 24 ปีแล้ว
จำนวนคนไข้ของโรงพยาบาลก็เพิ่มมากขึ้นเรื่อย ๆ การที่โรงพยาบาลมีคนไข้จำนวนมากในแต่ละวัน
ก็ส่งผลให้มีแพทย์จำนวนมากมาติดต่อขอทำงานที่นี่
ทำให้ทางโรงพยาบาลสามารถคัดเลือกเฉพาะแพทย์ที่มีความรู้ ความสามารถดีให้กับโรงพยาบาลได้
การที่โรงพยาบาลมีแพทย์ดี พนักงานดี บริการเยี่ยม
ทำให้ภาพพจน์ของโรงพยาบาลดีในสายตาของประชาชนที่มาใช้บริการ

6. ด้านบุคลากร โรงพยาบาลรามคำแหงได้เปิดดำเนินกิจการมา 24 ปีแล้ว จำนวนคนไข้ของ

โรงพยาบาลก็เพิ่มมากขึ้นเรื่อย ๆ
ทำให้โรงพยาบาลรามคำแหงเป็นโรงพยาบาลที่มีศักยภาพและความมั่นคงสูงโรงพยาบาลหนึ่ง
ทำให้มีพนักงานจำนวนมากมาสมัครงานที่นี่
ทางโรงพยาบาลจึงมีโอกาสคัดเลือกบุคลากรที่ดีมาทำงานให้กับโรงพยาบาล

ข้อเสียเปรียบ

1. ด้านการจราจร เนื่องจากชุมชนดังกล่าวเป็นชุมชนที่มีผู้อาศัยหนาแน่น
ดังนั้นจึงส่งผลในเรื่องของการจราจรที่ติดขัดด้วย
แต่ปัจจุบันทางกรุงเทพมหานครได้มีการตัดถนนสายใหม่
สะพานลอยและในอนาคตจะมีรถไฟฟ้าผ่านย่านรามคำแหง ซึ่งจะช่วยลดปัญหาการจราจรได้มาก

- การจำหน่ายและช่องทางการจำหน่าย

โรงพยาบาลจะขายบริการให้แก่ลูกค้า 2 ประเภท คือ

1. ลูกค้าที่เดินเข้ามาในโรงพยาบาลเอง ชำระค่าบริการเป็นเงินสด มีประมาณ 76.66 % ของ

รายได้ทั้งหมด

2. ลูกค้าที่เป็นบริษัท Contract โดยบริษัทนั้นจะส่งพนักงานมาทำการรักษาที่โรงพยาบาล
แล้วทางโรงพยาบาลจะเรียกเก็บชำระจากบริษัท Contract โดยตรง มีประมาณ 23.34%
ของรายได้ทั้งหมด
ทางบริษัทมีนโยบายที่จะเพิ่มลูกค้าประเภทนี้ให้มากขึ้นแต่ก็จะเลือกเฉพาะลูกค้าที่มีคุณภาพดีเท่านั้น
เพื่อป้องกันหนี้สูญที่อาจจะเกิดขึ้นได้

(ข) ภาวะอุตสาหกรรมและการแข่งขัน

ปัจจัยแห่งความสำเร็จของผู้ประกอบอุตสาหกรรมโรงพยาบาล

ปัจจัยแห่งความสำเร็จของโรงพยาบาลเอกชน คือ ภาพลักษณ์ (Image)
ที่ดีที่จะทำให้ผู้ป่วยเข้ามารักษาในโรงพยาบาลเอกชน
เนื่องจากคุณภาพการรักษาพยาบาลของโรงพยาบาลแต่ละโรงนั้นไม่สามารถเปรียบเทียบกันได้โดยตรง
ทำให้ความยืดหยุ่นของอุปสงค์ (elasticity of demand) สูง
ผู้ป่วยสามารถทนต่อการเปลี่ยนแปลงของราคาได้ดี
โดยเฉพาะโรงพยาบาลที่สามารถสร้างภาพลักษณ์ได้ดี ภาพลักษณ์ที่ดีของ

อุตสาหกรรมโรงพยาบาลเอกชนที่ดีเกิดขึ้นจาก

1. คุณภาพของแพทย์ (quality of core product)
โรงพยาบาลใดสามารถคัดเลือกแพทย์ที่มีคุณภาพทางด้านความรู้ความชำนาญ
และมีศิลปการรักษาพยาบาล ย่อมทำให้ได้รับความไว้เนื้อเชื่อใจจากผู้ป่วย
และมีเครื่องมือแพทย์ที่ทันสมัย เหมาะสมในเวลานั้น

2. การทำการตลาดที่เหมาะสม จะทำให้ภาพลักษณ์ของคุณภาพการรักษาพยาบาลใน

สายตาของผู้ป่วยสูงขึ้นและเป็นที่รู้จักอย่างกว้างขวาง

  ในปี 2554 ทางโรงพยาบาลได้ทำการตลาดดังนี้

-   ลงโฆษณา ในหนังสือพิมพ์ไทยรัฐ, นิตยสาร อสท., สกุลไทย

-   ผ่านสื่อทางวิทยุ FM 103.5 Mhz. และ 100.5 Mhz.

-   ผ่านสื่อโทรทัศน์ TV Scoop ช่อง 3, 5, 7, 9, 11

-   ป้ายโฆษณากลางแจ้ง บริเวณโดยรอบรัศมี 10 กิโลเมตร

-   โบชัวร์คลินิกเฉพาะทาง

-   เว็บไซด์ http://www.ram-hosp.co.th

-   Internet Marketing online

-   ออกวารสารโรงพยาบาล 3 ฉบับ

  ฉบับที่ 1 มกราคม-มีนาคม 2555 ในหัวข้อเรื่อง

1) ผู้ป่วยที่เป็นเบาหวาน ต้องเดินลุยน้ำ หรือเท้าต้องแช่อยู่ในน้ำตามความจำเป็น
ซึ่งจะเกิดอาการน้ำกัดเท้าตามมาอย่างหลีกเลี่ยงไม่ได้ ปัญหาของผู้ป่วยเบาหวาน คือ
การเกิดแผลแล้วรักษาหายได้ยาก
และหากไม่รีบรักษาแล้วจะก่อให้เกิดเรื่องใหญ่ตามมาถึงขั้นถูกตัดอวัยวะทิ้งไปหลายราย นพ.สุทัศน์
ฮ้อศิริมานนท์ ศัลยแพทย์หลอดเลือด โรงพยาบาลรามคำแหง กล่าวว่า ผู้ป่วยเบาหวาน 5 ใน 10
รายจะมีภาวะเส้นเลือดอุดตัน ซึ่งเมื่อมีแผลเกิดขึ้นแล้วจำเป็นต้องมีเลือดไปเลี้ยงมากขึ้นอีกเท่าตัว
แต่การที่เส้นเลือดอุดตันจะส่งผลให้ขาดเลือดไปเลี้ยงให้เพียงพอทำให้แผลหายยาก
และยิ่งแผลอักเสบรุนแรงก็ยิ่งจำเป็นต้องมีเลือดไปเลี้ยงมากขึ้นอีก มิฉะนั้นจะลุกลามอย่างรวดเร็ว
ซึ่งหากถึงมือหมอไม่ทันก็ต้องสูญเสียอวัยวะอย่างหลีกเลี่ยงไม่ได้
ผู้ป่วยที่เป็นเบาหวานเมื่อมีแผลอักเสบเกิดขึ้นต้องรีบไปพบแพทย์โดยเร็วที่สุด
และไม่แนะนำให้ทำแผลเอง หากแต่ควรสังเกตดูว่าแผลเกิดอักเสบบวมแดง หรือมีหนอง
หรือมีกลิ่นผิดปกติ ก็ไม่ควรปล่อยไว้เด็ดขาดเพราะจะติดเชื้อรวดเร็วและรุนแรง
แต่ควรรีบไปปรึกษาแพทย์ภายใน 1 สัปดาห์ และที่สำคัญ คือ ควรรักษาภาวะเส้นเลือดอุดตัน
ไปด้วยในคราวเดียวกันเพื่อเป็นการตัดไฟแต่ต้นลม

2) ตรวจก่อนสาย ป้องกันอัมพฤกษ์ - อัมพาต โรงพยาบาลรามคำแหงใช้เทคโนโลยี

ช่วยผู้ป่วย

ผู้ป่วยที่มีอายุมากกว่า 45 ปี หรือในกลุ่มที่มีปัจจัยเสี่ยง เช่น ป่วยเป็นเบาหวาน สูบบุหรี่ หรือ
มีระดับไขมันในเลือดสูง มักมีปัญหาเกี่ยวกับภาวะหลอดเลือดสมองตีบซึ่งเกิดจากไขมันอุดตัน
ส่วนโอกาสที่จะเกิดกรณีไขมัน หรือ
เศษผนังหลอดเลือดส่วนปลายที่หล่อเลี้ยงสมองของกลุ่มผู้ที่อยู่ในปัจจัยเสี่ยงดังกล่าว พญ.อริยา ทิมา
แพทย์ผู้เชี่ยวชาญด้านอายุกรรมประสาท
ระบุว่ามีความเป็นไปได้เสมอและหากเกิดขึ้นก็จะเป็นผลให้สมองไม่ได้รับเลือดไปหล่อเลี้ยงอย่างเพียงพอ
ผลที่เกิดขึ้นตามมา คือ ผู้ป่วยจะเกิดอาการทางระบบประสาท เช่น แขน ขา อ่อนแรงซีกใดซีกหนึ่ง
ปากเบี้ยว พูดไม่ได้ ตามัวหรือตามองไม่เห็นข้างใดข้างหนึ่งหรือเห็นภาพซ้อน ดังนั้น
ทางที่ดีแล้วผู้ใกล้ชิดควรพยายามสังเกตอาการเหล่านี้และหากผู้ป่วยแสดงอาการ
ขึ้นมาแล้วให้สันนิษฐานไว้ก่อนว่าอาจมีสาเหตุมาจากหลอดเลือดในสมองตีบตันซึ่งควรจะรีบไปพบแพทย์โดย

เร็วเพื่อเข้ารับการรักษาได้อย่างทันท่วงที
สำหรับการตรวจหาความผิดปกติยังสามารถตรวจด้วยเครื่องเอ็กซเรย์

คอมพิวเตอร์ความเร็วสูง (CT 64 Slides) หรือ เครื่องเอ็กซเรย์คลื่นแม่เหล็กไฟฟ้า (MRI)
หรือเครื่องอัลตร้าซาวด์ หลอดเลือด

3) นวัตกรรมรักษาโรคลิ้นหัวใจตีบ....โดยไม่ต้องผ่าตัด

จากความก้าวหน้าทางการแพทย์และสาธารณสุข ทำให้ประชากรผู้สูงอายุมีจำนวนเพิ่มมากขึ้น
ขณะเดียวกันโรคที่เกิดจากความเสื่อมของอวัยวะต่าง ๆ ก็เพิ่มขึ้น
รวมถึงโรคลิ้นหัวใจตีบที่เกิดจากการเสื่อมสภาพของลิ้นหัวใจ ลิ้นหัวใจทำหน้าที่เสมือนประตูปิด-เปิด
ควบคุมให้เลือดในหัวใจไหลไปทิศทางเดียวสู่ปอดเพื่อฟอกออกซิเจนแล้วไหลกลับสู่ระบบโลหิตอีกครั้ง
เมื่อมีปัญหาของลิ้นหัวใจรั่วเลือดจะไหลย้อน

กลับมา แต่ถ้าลิ้นหัวใจตีบเลือดจะไหลผ่านลิ้นหัวใจได้ลำบาก
เมื่อลิ้นหัวใจเสื่อมอาจมีหินปูนเกาะที่ลิ้นหัวใจ ทำให้ลิ้นหัวใจหนาขึ้นและปิดได้น้อยลง
ผู้ป่วยจะเกิดอาการเหนื่อยง่าย เจ็บหน้าอก ใจสั่น ขาบวม ตามมาด้วยหัวใจเต้นผิดจังหวะ
เสียงฟู่บริเวณลิ้นหัวใจ จนถึงขั้นเป็นลมหมดสติบ่อย ๆ
ยิ่งลิ้นหัวใจตีบมากหัวใจยิ่งไม่สามารถจะบีบเลือดออกสู่ร่างกายได้ทำให้เกิดภาวะเลือดคั่งและหัวใจล้มเหลวในที่สุด
หรือภาวะน้ำท่วมปอดนั่นเอง วิธีการรักษามีอยู่ 2 วิธี คือ 1) การผ่าตัดเปลี่ยนลิ้นหัวใจ
เป็นการรักษาที่ได้ผลดีเยี่ยม ผู้ป่วยมีโอกาสเสียชีวิตเพียง 1-2 % เท่านั้น
วิธีนี้ไม่เหมาะกับผู้ป่วยที่มีอายุมาก ๆ หรือผู้ที่เคยได้รับการผ่าตัดในช่องอกมาก่อน
รวมทั้งผู้ที่มีโรคประจำตัวหลายโรค 2) การใส่ลิ้นหัวใจเทียมผ่านสายสวน
โดยจะนำลิ้นหัวใจเทียมแบบใหม่ที่ทำจากเนื้อเยื่อและได้รับการออกแบบให้สามารถหดและขยายตัวได้มาใส่ที่ปลายของสายสวน
จากนั้นใช้สายสวนนำลิ้นหัวใจเทียมเข้าไปอยู่ระหว่างลิ้นหัวใจเดิม
แล้วจึงทำการขยายลิ้นหัวใจเทียมด้วยบอลลูนให้ขยายใหญ่ขึ้นคล้าย ๆ กับการกางร่ม
ลิ้นหัวใจเทียมที่กางออกจะเข้าไปแทนที่ลิ้นหัวใจเดิมที่เสื่อมสภาพแล้ว
วิธีนี้ผู้ป่วยจะต้องพักรักษาตัวอยู่ในโรงพยาบาลประมาณ 4-5 วัน

4) เส้นประสาท ข้อมือ อักเสบ (Carpal Tunnel Syndrome)

ผู้ป่วยมักมีอาการมือชา ปวดชาเส้นประสาท ทรมานจนไม่สามารถนอน ทำงานได้ตามปกติ
กล้ามเนื้ออ่อนแรง ลีบ มีวิธีการรักษา 1) รักษาด้วยยา ภายภาพบำบัด พักมือ ประคบอุ่น
หรือแช่น้ำร้อน ใส่ splint 2) รักษาด้วยการฉีดยาลดบวมที่ข้อมือ 3) รักษาด้วยการผ่าตัด
ผู้ป่วยควรดูแลตัวเองเพื่อให้ห่างไกลจากโรคนี้ โดยสังเกตอาการถ้าเป็นระยะต้น ๆ เช่น ชา เป็น
ๆ หาย ๆ อันนี้รีบรักษาจะหายดี ให้หลีกเลี่ยงท่าทางที่ทำให้เกิดอาการมือชา เช่น
ท่าการใช้คอมพิวเตอร์ หิ้วกระเป๋าถือหนัก ๆ เป็นเวลานาน ถือของหนักเกินกว่าที่ข้อมือจะรับได้
แต่ถ้ามีอาการชาถาวร การรักษาด้วยยาอาจไม่เพียงพอ
ต้องตรวจเส้นประสาทเพื่อดูว่าเส้นประสาทอักเสบระยะไหนแล้ว จำเป็นต้องผ่าตัดหรือไม่,
ถ้ามีอาการอ่อนแรงลีบ แล้วรักษาด้วยยาไม่ได้ ก็อาจจะต้องผ่าตัดเพื่อไม่ให้ลีบหรืออ่อนแรงมากขึ้น

5)  ผ่ากระดูกสันหลังหักจากอุบัติเหตุ แผลเล็ก ฟื้นเร็ว ไม่ต้องใส่เฝือก

โดยใช้เทคโนโลยีใหม่ ด้วยการส่องกล้อง
สอดอุปกรณ์เข้าไปถ่างก่อนฉีดซีเมนต์เข้าไปหนุนจุดเกิดเหตุ ป้องกันการยุบตัว
นอกจากช่วยผู้ป่วยให้ลุกเดินได้ในวันถัดไป โดยไม่ต้องเสียเวลาพักฟื้น ที่โรงพยาบาลหลายวัน
แล้วยังสามารถกลับมาใช้ชีวิตเป็นปกติหลังจากการนั้นอีกประมาณ 6 สัปดาห์

ฉบับที่ 2 เมษายน – มิถุนายน 2555

1) แพทย์เตือน....ผู้ป่วยอายุน้อย อย่าชะล่าใจ มีสิทธิ์เสี่ยงเจอหัวใจตีบเฉียบพลัน

นพ.อุทัย พันธิตพงษ์ ได้พบผู้ป่วยรายล่าสุด ซึ่งมีอายุเพียง 22 ปีเท่านั้น
โดยผู้ป่วยรายนี้ไม่มีอาการหรือพฤติกรรมเสี่ยงใดที่แสดงให้ทราบเลยว่าจะเป็นโรคหัวใจ
ขณะที่ซ้อมพระราชทานปริญญาบัตรก็เกิดอาการเจ็บหน้าอกขึ้นมาและญาติได้มาส่งโรงพยาบาลรามคำแหง
แพทย์จึงได้ทำการฉีดสีตรวจหลอดเลือดหัวใจ
แล้วพบว่าเส้นเลือดหัวใจเส้นใหญ่ด้านซ้ายตีบตั้งแต่ต้นขั้ว แพทย์จึงได้ทำการขยายหลอดเลือดหัวใจ
และนอนพักที่โรงพยาบาล 2 วันก็กลับบ้านได้
แพทย์จึงเตือนว่าอย่าชะล่าใจเกี่ยวกับการเสี่ยงต่อโรคหัวใจตีบ แม้จะมีอายุยังน้อยก็ตาม
สำหรับผู้ที่สงสัยหรือต้องการตรวจหาเพื่อหลีกเลี่ยงหรือป้องกันภาวะกล้ามเนื้อและหลอดเลือดหัวใจตายเฉียบพลันนั้นสามารถทำได้ด้วยการเดินสายพานเพื่อให้ทราบแน่ชัดถึงภาวะหลอดเลือดตีบ
หรือมีตะกรันเกิดขึ้น

2) ตะลึง หนุ่มใหญ่ตกบันไดกระดูกหลังหัก กดทับประสาท ปัสสาวะไม่ออกต้องผ่าตัดด่วน

นพ.สุรศักดิ์ อินทชื่น ศัลยแพทย์ด้านกระดูกและข้อ โรงพยาบาลรามคำแหง
ได้เปิดเผยว่ามีผู้ป่วยรายหนึ่งปีนขึ้นไปตัดกิ่งไม้สูงจากพื้นร่วม 2 เมตร โดยไม่มีผู้รู้เห็น
ต้องยันกายลุกขึ้นขับรถกลับบ้านที่อยู่ห่างไปเป็นระยะ 200 เมตร
และเล่าให้ภรรยาทราบรายละเอียด
ก่อนแจ้งขอรถพยาบาลจากโรงพยาบาลรามคำแหงมารับตัวจากบ้านที่ชลบุรีไปเข้ารับการตรวจรักษาโดยด่วน
ขณะที่ถึงโรงพยาบาลเจ้าตัวไม่สามารถขับถ่ายปัสสาวะได้ แพทย์ได้ซักประวัติ
และนำตัวเข้าตรวจด้วยเครื่องเอ็กซเรย์ด้วยคลื่นแม่เหล็ก-

ไฟฟ้า จึงเห็นบริเวณกระดูกสันหลังที่หัก
เพราะแรงกระแทกที่เกิดขึ้นและแนะนำให้เข้ารับการผ่าตัดทันที หลังจากนั้น 48
ชั่วโมงคนไข้สามารถลุกเดินเข้าห้องน้ำได้เอง คนไข้จะต้องพักรักษาตัว 6 สัปดาห์
ก็สามารถใช้อิริยาบถได้ตามปกติ และจะแข็งแรงดังเดิมในเวลา 3 เดือน

ศัลยแพทย์ด้านกระดูกและข้อให้ข้อคิดว่าเมื่อพลัดตกจากที่สูงเจ้าตัวต้องนอนราบโดยไม่ควรขยับเขยื้อน
ให้ร้องเรียกให้คนช่วย คนที่มาช่วยห้ามยกแขน-ขาเด็ดขาด
เพราะอาจทำให้คนเจ็บเป็นอัมพาตทั้งซีกได้

3) เบาหวานอันตราย.....เป็นภัยต่อหลอดเลือดหัวใจ

หัวใจของคุณมีค่ายิ่งอื่นใด จึงควรตรวจวินิจฉัยโรคหลอดเลือดหัวใจด้วยเอ็กซเรย์
คอมพิวเตอร์ความเร็วสูง (CT 64 Slices)
ถือเป็นทางเลือกอีกวิธีหนึ่งที่จะช่วยให้ทราบถึงพยาธิสภาพของหลอดเลือดหัวใจตั้งแต่เนิ่น ๆ
ก่อนที่จะมีอาการแทรกซ้อนในผู้ป่วยที่เป็นเบาหวาน

ผู้ป่วยที่เป็นเบาหวานมีโอกาสเป็นโรคหลอดเลือดหัวใจได้มากกว่าคนทั่วไป
และมีความรุนแรงมากกว่า ผู้ป่วยหญิงมีโอกาสเป็นมากกว่าชาย
มีโอกาสเสียชีวิตจากโรคหลอดเลือดหัวใจมากกว่าคนทั่วไป 2-4 เท่า
ผู้ป่วยที่เป็นเบาหวานต้องพยายามควบคุมเบาหวานให้อยู่ในเกณฑ์ปกติมากที่สุด
และแก้ไขภาวะผิดปกติที่พบร่วมกับโรคเบาหวาน เช่น ความดันโลหิตสูง ไขมันในเลือดสูง ความอ้วน
และอื่น ๆ หรือในรายที่โรคหลอดเลือดหัวใจตีบเกิดขึ้นแล้ว การดูแลตนเอง
การรับประทานยาอย่างสม่ำเสมอ การพบแพทย์ตามนัดมีความสำคัญ

4) วัณโรค กระดูกสันหลังหวิดพิการ

โรควัณโรคกระดูกสันหลังเป็นโรคที่ไม่ค่อยมีใครนึกถึงและเกิดขึ้นได้กับคนทุกวัย
แต่จะสังเกตอาการได้ยากกว่าวัณโรคปอด
หากรักษาไม่ทันอาจถูกเชื้อวัณโรคกินกระดูกจนถึงขั้นอัมพาตได้

ผู้ป่วยรายหนึ่งอายุ 21 ปี มีอาการปวดหลังนาน 3 ปี โดยเริ่มจากปวดขาซ้าย ต่อมามีไข้ร่วมด้วย
และอาการทรุดหนัก ถึงขนาดเดินหรือนั่งไม่ได้ ต้องนอนซึมตลอด น้ำหนักลดลงร่วม 20 กิโลกรัม
เมื่อผู้ป่วยมาถึงโรงพยาบาลรามคำแหง นพ.สงัด ลิมปิวัฒกี ศัลยแพทย์กระดูกสันหลัง
เป็นผู้ทำการรักษาคนไข้รายนี้ โดยส่งผู้ป่วยตรวจ MRI ทำให้ทราบว่ากระดูกกร่อน
จึงตรวจหาสาเหตุและพบว่ามีหนองที่กระดูกสันหลังหลายจุด
จากนั้นได้นำออกมาเพาะเชื้อและพบว่าเป็นวัณโรคกระดูกสันหลัง
กระดูกสันหลังถูกกัดกร่อนจนไปกดทับเส้นประสาท และแพทย์ได้แนะนำให้เข้ารับการผ่าตัดรักษาทันที
ปัจจุบันผู้ป่วยมีอาการดีขึ้นจนเกือบเป็นปกติแล้ว

5) โรคสมองเสื่อม

คือการด้อยประสิทธิภาพในการทำงานของสมองทุก ๆ ด้าน แบบค่อยเป็นค่อยไป เช่น
ความสามารถในการเรียนรู้ ความจำ การคำนวณ หรือการใช้ความคิดที่สลับซับซ้อน
รวมถึงประสิทธิภาพ

ทางการสื่อภาษา การแปลความหมาย

เครื่องมือทางการแพทย์ที่ช่วยวินิจฉัยความผิดปกติทางระบบสมอง คือ เครื่อง MRI
เครื่องนี้มีประโยชน์มากในการตรวจหาความผิดปกติของระบบสมอง ระบบประสาทไขสันหลัง กระดูก
และข้อต่าง ๆ

สมองเสื่อม เกิดขึ้นจากสาเหตุใหญ่ ๆ ดังนี้ วัยชรา, โรคอัลไซเมอร์, โรคสมองเสื่อม
ที่เกิดจากเลือดไปเลี้ยงสมองไม่เพียงพอ, ภาวะเลือดคลั่งในสมอง หรือเนื้องอกในสมอง,
ภาวะขาดวิตะมิน บี 12, โรคติดเชื้อที่มีผลทางสมอง, สมองเสื่อมจากการติดสุราเรื้อรังนาน ๆ
และภาวะที่เกิดตามหลังการขาดออกซิเจน

การป้องกันในสิ่งที่ทำได้ย่อมเป็นสิ่งที่ดีที่สุด เราไม่สามารถหยุดยั้งความเสื่อมตามธรรมชาติได้
แต่เราสามารถดูแลสุขภาพของเราให้ดีได้ เช่น ควบคุมความดันโลหิตสูง เบาหวาน ไขมัน
ให้อยู่ในเกณฑ์ปกติอย่างสม่ำเสมอ ไม่สูบบุหรี่ ไม่ดื่มเหล้า หลีกเลี่ยงสารเสพติด
ซึ่งจะมีผลทำลายสุขภาพในระยะยาว ไม่สำส่อนทางเพศ เพื่อป้องกันโรคเอดส์ ทำจิตใจให้สดชื่น
แจ่มใสอยู่เสมอ มีความรัก ความเข้าใจ

ความอบอุ่นในครอบครัว ยอมรับสภาพตามความเป็นจริง ไม่เคร่งเครียดเกินไป
เพียงเท่านี้ก็สามารถทำให้ชีวิต มีความสุขได้ระดับหนึ่ง

6)  ทำอย่างไร.....เมื่อลูกเป็นสาวก่อนวัย

  สาเหตุของการเป็นสาวก่อนวัย มีสาเหตุหลัก 3 สาเหตุ

  1. สาเหตุจากภายนอก ในวัยเด็กผู้ป่วยอาจได้รับฮอร์โมนเพศปะปนโดยไม่ตั้งใจ

เช่น การกินวิตามินบางชนิด

2. สาเหตุจากภายใน เมื่อเด็กเริ่มเข้าวัยหนุ่มสาว จะมีการหลั่งฮอร์โมนเพศ
ถ้าเด็กได้รับการกระทบกระเทือนบริเวณสมองตำแหน่งใกล้กับธัยโปธารามัส
อาจส่งผลให้การทำงานของธัยโป

ธารามัสผิดปกติ เกิดการกระตุ้นฮอร์โมนเพศเร็วกว่าวัยอันควร

3. ไม่มีสาเหตุที่ชัดเจน อาจเกี่ยวกับภาวะโภชนาการ ชนิดของอาหารที่มีไขมันสูง
พบว่าเด็กอ้วนมีแนวโน้มเข้าสู่วัยหนุ่มสาวเร็วกว่าเด็กผอม

เมื่อเด็กมีภาวะเป็นสาวก่อนวัย และอาจส่งผลกระทบต่อส่วนสูงของเด็ก จุด

ประสงค์ของการรักษาเพื่อยับยั้งการเข้าวัยสาวของเด็ก จนกว่าจะถึงวัยที่เหมาะสมตามปกติ

7) ความดันโลหิตสูง คือ ....ฆาตกรเงียบ

เนื่องจากความดันโลหิตสูงส่วนใหญ่ ไม่ทำให้มีอาการอะไร
ถ้าไม่วัดดูก็มักจะไม่ทราบว่าความดันโลหิตสูง
บางคนทราบว่าเป็นความดันโลหิตสูงแต่ไม่มีอาการก็ละเลยไม่รักษา
จนเกิดโรคแทรกซ้อนทำให้พิการหรือเสียชีวิต ความดันโลหิตสูงที่ถูกละเลยเป็นเวลานาน
เป็นสาเหตุของโรคหัวใจและอัมพาต ทำให้คนไข้พิการและเสียชีวิต การรักษาขั้นแรก คือ
เปลี่ยนแปลงพฤติกรรมในการดำรงชีวิต เช่น

ลดอาหารเย็น, ออกกำลังกายสม่ำเสมอ, ควบคุมน้ำหนักตัวอย่าให้อ้วน, งดบุหรี่ ฯลฯ

ฉบับที่ 3 ตุลาคม - ธันวาคม 2555

1) โรคไข้เลือดออก ที่มากับหน้าฝน

ปัญหาที่พบบ่อย.....ตัวร้อนมาก หน้าแดง ปวดเมื่อยตามตัว บางรายอาจมีอาการเบื่ออาหาร
คลื่นไส้อาเจียน

ควรปฏิบัติดังต่อไปนี้

- ให้ผู้ป่วยพักผ่อนในที่ ๆ มีอากาศถ่ายเทได้สะดวก

- เช็ดตัวด้วยน้ำธรรมดาหรือน้ำอุ่นบ่อย ๆ ระหว่างการเช็ดตัวถ้าผู้ป่วยมีอาการ

หนาวสั่นให้หยุดเช็ดแล้วให้ผู้ป่วยห่มผ้าพอหายหนาวสั่นจึงค่อยเช็ดต่อ

- ให้รับประทานยาลดไข้พาราเซตามอล โดยให้ห่างกัน 4-6 ชั่วโมง ห้าม

รับประทานยาลดไข้ชนิดอื่นโดยเฉพาะยาแอสไพริน ยาซองลดไข้ทุกชนิด ยาไอบรูโพรเฟน
เพราะอาจทำให้เลือดออกมากผิดปกติ หรือตับวายได้

- ห้ามฉีดยาเข้ากล้ามเนื้อ และไม่รับประทานยาอื่นที่ไม่จำเป็น

- ให้ผู้ป่วยดื่มน้ำเกลือแร่ (ORS) หรือน้ำผลไม้ใส่เกลือเล็กน้อย ถ้ามีคลื่นไส้-

อาเจียน ไม่สามารถดื่มได้ให้จิบครั้งละน้อย ๆ บ่อย ๆ ไม่ควรดื่มแต่น้ำเปล่าอย่างเดียว

อาหาร ควรเป็นอาหารอ่อนย่อยง่ายรสไม่จัด เช่น นม ไอศกรีม ข้าวต้ม ฯลฯ

ควรงดเว้นอาหาร หรือเครื่องดื่มที่มีสีแดงดำ หรือสีน้ำตาล

- มาพบแพทย์ตามนัดเพื่อตรวจเลือด ติดตามการดำเนินโรค

ถ้าผู้ป่วยมีอาการอ่อนเพลีย ตัวเย็นขึ้น ผิวคล้ำลง ตัวลาย แสดงว่าเข้าสู่ระยะช็อก
(ผู้ป่วยส่วนใหญ่จะรู้สติดี พูดจารู้เรื่อง)
เป็นระยะอันตรายของโรคต้องรีบนำส่งโรงพยาบาลที่ใกล้ที่สุดทันที
ระหว่างการเดินทางให้พยายามกระตุ้นให้ผู้ป่วยดื่มน้ำเกลือแร่ หรือนน้ำผลไม้บ่อย ๆ

2) ไซนัสอักเสบ

ไซนัสเป็นโพรงอากาศบริเวณใบหน้าของคนเรา
ถ้ามีภาวะอะไรที่ทำให้รูเปิดของไซนัสซึ่งอยู่ภายในโพรงจมูกเกิดการอุดตัน
ถ้าจะมีการค้างของเมือกบริเวณโพรงไซนัส นานเข้าก็จะกลายเป็นหนอง
เกิดเป็นไซนัสอักเสบตามมา

จะรู้ได้อย่างไรว่าเป็นไซนัสอักเสบ.......ไม่ใช่หวัดธรรมดา?

จริง ๆ แล้วอาการคล้ายกัน แต่ต่างกันตรงระยะเวลา ถ้าเป็นหวัดธรรมดา ไม่เกินหนึ่งสัปดาห์
อาการก็ควรจะดีขึ้น ถ้านานกว่านี้มักต้องสงสัยว่ามีไซนัสอักเสบ

อาการ ได้แก่.....คัด แน่นจมูก, น้ำมูกข้นเหลือง, ไอ และมีเสมหะในลำคอ ปวดโพรงจมูก
หรือบริเวณใบหน้า และรากฟันบน ถ้าเป็นรุนแรงก็อาจจะมีไข้สูงร่วมด้วย ถ้าเป็นน้อยกว่า 3
เดือนเรียกว่า ไซนัสอักเสบเฉียบพลัน แต่ถ้านานกว่านั้นก็เป็นไซนัสอักเสบเรื้อรัง

ถ้าเป็นไซนัสอักเสบเฉียบพลันรักษาโดยการให้ยา แต่ถ้าเป็นไซนัสอักเสบเรื้อรัง
จะรักษาโดยการให้ยาก่อน ถ้าไม่ได้ผลจะต้องผ่าตัดไซนัสผ่านทางกล้อง

3) ภัยอ้วน.....ในเด็ก

เด็กทุกวัยมีความเสี่ยงในการเป็นโรคนี้ได้ โรคอ้วนสามารถเป็นได้ตั้งแต่เด็กเล็ก จนถึงวัยรุ่น
โดยเฉพาะเด็กในวัยที่เลย 3 ขวบมาแล้ว และยังเป็นโรคอ้วนอยู่
มีโอกาสกลายเป็นผู้ใหญ่อ้วนมากถึง 50% คุณแม่จะทราบว่าลูกเป็นโรคอ้วนหรือไม่ โดยคำนวณหาค่า
BMI = น้ำหนักตัว / ส่วนสูง² ถ้าค่าออกมามากกว่า 30 แสดงว่าเป็นโรคอ้วน

เด็กอ้วนได้อย่างไร

- ทานอาหารที่มีรสหวาน รสเค็มจัด กินจุบจิบตลอดเวลา กินผักผลไม้น้อย

- ไม่ออกกำลังกาย

- เกิดจากกรรมพันธุ์

- เกิดจากความผิดปกติของร่างกาย หรือเกิดจากโรค ซึ่งต้องดูแลและควบคุมโดย

แพทย์

อ้วนแล้วมีอันตรายต่อเด็กอย่างไร......อาจทำให้เกิดโรคแทรกซ้อน ได้แก่

โรคเบาหวาน, โรคความดันโลหิตสูง, โรคหัวใจขาดเลือด, โรคอัมพฤกษ์ อัมพาต,
กระดูกและข้อทำให้ขาโก่ง หรือท่าทางเดินผิดปกติ ปวดเข่า,
เด็กอ้วนมีอาการผิดปกติของการเผาผลาญกลูโคส ซึ่งเป็นอาการเริ่มต้นของโรคเบาหวาน,
เด็กที่อ้วนมาก ๆ อาจมีปัญหาเกี่ยวกับระบบหายใจ เนื่องจากมีไขมันสะสมในทางเดินหายใจ
เกิดอาการนอนกรนได้ นอกจากนี้ยังมีผลกระทบทางด้านสังคม เด็กอาจขาดความมั่นใจ
รู้สึกมีปมด้อยเมื่ออยู่กับเพื่อน ๆ เวลาเล่น วิ่ง จะไม่คล่องแคล่วเหมือนคนอื่น ๆ

4) ไวรัสตับอักเสบ บี

ไวรัสตับอักเสบ บี เป็นสาเหตุที่สำคัญของโรคตับอักเสบ ตับแข็ง และมะเร็งตับ

ผู้ป่วยที่ติดเชื้อไวรัสตับอักเสบ บี มักไม่มีอาการ หรืออาจมีอาการที่ไม่จำเพาะ เช่น มีไข้ต่ำ ๆ
อ่อนเพลีย เบื่ออาหาร คลื่นไส้ อาเจียน เมื่อโรคตับเป็นมากขึ้นผู้ป่วยอาจมีอาการตัวเหลือง
ตาเหลือง ท้องโต ขาบวม อาเจียนเป็นเลือด เราจะทราบว่าติดเชื้อไวรัสตับอักเสบ บี หรือไม่
โดยการเจาะเลือดตรวจเท่านั้น

ไวรัสตับอักเสบ บี ติดต่อกันได้ 3 ทาง ติดต่อทางมารดาสู่ทารกในครรภ์, ติดต่อทางเพศสัมพันธ์
และ ติดต่อจาการสัมผัสเลือดและผลิตภัณฑ์ของเลือด เช่น น้ำเหลือง และเกล็ดเลือด

ควรปฏิบัติตัวอย่างไร.......เมื่อทราบว่าติดเชื้อไวรัสตับอักเสบ บี

ในอดีตไวรัสตับอักเสบ บี ไม่มียารักษาที่ได้ผลดี
แต่ปัจจุบันวงการแพทย์ได้มีการคิดค้นและพัฒนายาต้านไวรัสเพื่อรักษาโรคนี้ได้อย่างมีประสิทธิภาพ
ผู้ที่ติดเชื้อไวรัสตับอักเสบ บี
จึงควรมาพบแพทย์เพื่อตรวจดูว่าท่านควรได้รับการรักษาด้วยยาต้านไวรัสหรือไม่
และควรจะตรวจคัดกรองเพื่อหามะเร็งตับระยะเริ่มต้นด้วยการตรวจเลือดและทำอัลตร้าซาวน์ตับเป็นระยะ
ๆ ทุก 6 เดือน

วิธีป้องกันการติดเชื้อไวรัสตับอักเสบ บี.........ฉีดวัคซีน ทั้งหมด 3 เข็ม โดยฉีดเข็มที่ 2 และ
เข็มที่ 3 ห่างจากการฉีดเข็มแรก 1 เดือน และ 6 เดือน ตามลำดับ

- จัดสัมมนาวิชาการ ให้ความรู้กับประชาชน 6 ครั้ง ดังนี้

ครั้งที่ 1 งานสัมมนาในหัวข้อ “จะรู้ได้อย่างไร.....ว่าคุณเสี่ยงต่อโรคอัมพาตแค่ไหน? &

เทคโนโลยีตรวจหาเส้นเลือดสมอง”

วันที่ 18 กุมภาพันธ์ 2555 ณ. ห้องประชุม ชั้น 10 อาคารซี โรงพยาบาลรามคำแหง

ครั้งที่ 2 งานสัมมนาในหัวข้อ “ป้องกันอย่างไร.....ให้ห่างไกลจากมะเร็งลำไส้?”

วันที่ 24 มีนาคม 2555 ณ. ห้องประชุมโรงพยาบาลรามคำแหง

ครั้งที่ 3 งานสัมมนา ในหัวข้อ “ปวดหน้า ตา (หน้า) กระตุก ปัญหาที่อาจมาจากสมอง?”

วันที่ 26 พฤษภาคม 2555 ณ. ห้องประชุมโรงพยาบาลรามคำแหง

ครั้งที่ 4 งานสัมมนา ในหัวข้อ “เบาหวาน.....ไม่หวานอย่างที่คิด &
แผลเบาหวานที่เท้า.....ไม่

ต้องตัดเท้าจริงหรือ?”

วันที่ 21 กรกฎาคม 2555 ณ. ห้องประชุมโรงพยาบาลรามคำแหง

ครั้งที่ 5 งานสัมมนา ในหัวข้อ “ปวดหลัง.....โรคฮิตของคนทุกวัย” ตอน “ปวดหลังต้องทำ

อย่างไร & จัดการโรคปวดหลังให้อยู่หมัด”

วันที่ 22 กันยายน 2555 ณ. ห้องประชุมโรงพยาบาลรามคำแหง

ครั้งที่ 6 งานสัมมนา ในหัวข้อ “โรคหลอดเลือดหัวใจตีบ & การรักษาโดยไม่ต้องผ่าตัด”

วันที่ 17 พฤศจิกายน 2555 ณ. ห้องประชุมโรงพยาบาลรามคำแหง

- กิจกรรมเพื่อสังคม

- ทางโรงพยาบาลร่วมกับสภากาชาดไทย เชิญชวนบริจาคโลหิตถวายเป็นพระราชกุศลแด่

พระบาทสมเด็จพระเจ้าอยู่หัว ในโครงการ “อุ่นรัก (ไอ) ราม” วันพุธที่ 14 พฤศจิกายน 2555
ณ. อาคาร ซี ชั้น 4 โรงพยาบาลรามคำแหง

ปัจจัยภายนอกที่อาจมีผลต่ออุตสาหกรรม

1. กฎหมาย (Legal)

ปัจจุบันกฎหมายประกันสังคมได้พัฒนาไปอย่างรวดเร็ว แนวโน้มของกฎหมายฉบับนี้มีแนวโน้ม

ที่จะพัฒนาให้ผู้ป่วยสามารถรักษาในโรงพยาบาลเอกชนที่มีคุณภาพการรักษาพยาบาลที่ดีขึ้นกว่าปัจจุบัน
เนื่องจากแนวโน้มที่สูงขึ้นของจำนวนเงินที่โรงพยาบาลได้รับ
และการมีอิสระในการเลือกโรงพยาบาลที่เข้ารับการรักษาโดยตัวผู้ป่วยเองประกอบกับอาจมีการพิจารณาให้บริษัทประกันเอกชนเข้ามาเป็นตัวกลางดูแลระหว่างสำนักงานประกันสังคมและโรงพยาบาล
การเปลี่ยนแปลงดังกล่าวอาจเป็นโอกาส (opportunity)
ให้โรงพยาบาลเอกชนที่มีกลุ่มลูกค้าเป้าหมายอยู่ในระดับกลาง
อาจสามารถเข้ามาดูแลผู้ป่วยประกันสังคมได้ ขณะเดียวกันอาจเป็น"อุปสรรค" "(Threat)"
ของโรงพยาบาลที่มีกลุ่มผู้ป่วยเป้าหมายระดับล่าง
เนื่องจากการเข้ามาแข่งขันแย่งผู้ป่วยประกันสังคมของโรงพยาบาลกลุ่มผู้ป่วยเป้าหมายระดับกลาง

2. ภาวะเศรษฐกิจของประเทศไทย (Economical Factor)

เศรษฐกิจไทยในปี 2555 มีการขยายตัวที่ดีขึ้นต่อเนื่องจากปี 2554 ภาคส่งออกดีขึ้น

ภาคอุตสาหกรรมมีการขยายตัวในเกือบทุกหมวด การลงทุนในภาคเอกชนเพิ่มขึ้น
อัตราการว่างงานลดลง เศรษฐกิจส่วนใหญ่จะยังขยายตัวในเกณฑ์สูง ส่วนหนึ่งจากฐานต่ำในปีก่อน
ประกอบกับยังมีแรงส่งจากอุปสงค์ในประเทศ
สำหรับธุรกิจโรงพยาบาลมีอัตราการเจริญเติบโตอยู่ในเกณฑ์ดี ในปี 2555
ฉพาะโรงพยาบาลรามคำแหงมีอัตราเจริญเติบโตทางด้านรายได้ของการรักษาพยาบาลเพิ่มขึ้น
10.84 % บริษัทย่อยลดลง 1.78 % ถ้าพิจารณางบรวม รายได้เพิ่มขึ้น 10.58 %

สถานภาพในการแข่งขันของบริษัท (Competitive Environment)

ก. ความยากง่ายของผู้ที่จะเข้ามาเป็นคู่แข่งรายใหม่ ( Entry Barrier )
คู่แข่งรายใหม่ที่จะเข้ามาใน

อุตสาหกรรมโรงพยาบาลเอกชนเกิดขึ้นได้ค่อนข้างยากเพราะ

- อุตสาหกรรมโรงพยาบาลเอกชนใช้เงินลงทุนสูง

- ต้นทุนของการเริ่มผลิตสูง (start up cost) เช่น ค่าใช้จ่ายด้านบุคลากรและเครื่องมือแพทย์

- การหาแพทย์และชักจูงแพทย์ที่มีคุณภาพดีเข้ามาทำงานในโรงพยาบาลเอกชนเปิดใหม่ทำได้ยาก

ข. สินค้าทดแทน (Substitute Product)

ปัจจุบันโรงพยาบาลของรัฐเริ่มมีการพัฒนาตัวเองเพื่อแข่งกับโรงพยาบาลเอกชน เช่น
การมีคลีนิคพิเศษให้บริการในช่วงหลังเวลาทำงานของแพทย์ในโรงพยาบาลของรัฐและโครงการบัตรทองรักษาฟรี
อย่างไร

ก็ตามการให้บริการดังกล่าวยังติดขัดในเรื่องของระบบราชการที่ไม่คล่องตัว
หรือคุณภาพของการรักษา

สินค้าทดแทนอย่างอื่น เช่น ร้านขายยา, คลินิก
อาจมีผลกับโรงพยาบาลเอกชนที่มีกลุ่มลูกค้าเป้าหมายระดับกลางและระดับล่าง
อย่างไรก็ตามพฤติกรรมผู้บริโภคของผู้ป่วยมีแนวโน้มที่จะเลือกหาบริการด้านสุขภาพที่ดีขึ้นภายใต้ราคาที่ยุติธรรม

ค. อำนาจต่อรองของผู้ซื้อ (Power of Buyer)

อำนาจต่อรองผู้ซื้อในอุตสาหกรรมโรงพยาบาลเอกชนนั้นเริ่มสูงขึ้น เนื่องจาก

- จำนวนผู้ป่วยใช้บริการเอกชนค่อนข้างมาก

- การเปลี่ยนการรักษาไปโรงพยาบาลเอกชนอื่นทำได้ง่าย และต้นทุนไม่สูง

- สื่อสารมวลชนและองค์การต่าง ๆ ของรัฐบาลและเอกชน พยายามเพิ่มอำนาจการต่อรองของ

ผู้ป่วยโดยการออกกฎหมาย กฎระเบียบ เพื่อเพิ่มสิทธิของผู้ป่วย

- การแข่งขันที่รุนแรงของอุตสาหกรรมโรงพยาบาลเอกชนทำให้ผู้ป่วยมีอำนาจการต่อ

รองสูงขึ้น ปัจจุบันมีการแข่งขันทางด้านราคาพอสมควร

ง. อำนาจการต่อรองของผู้ขาย (Power of Supplier)

อำนาจการต่อรองของผู้ขายในอุตสาหกรรมโรงพยาบาลค่อนข้างต่ำ เนื่องจาก

- มียาและเวชภัณฑ์เลียนแบบมากมายทั้งในและนอกประเทศ

- โลกาภิวัตน์ (Globalization) ทำให้การสรรหายาและเวชภัณฑ์ที่มีราคาถูกจากภายใน

ประเทศ ทำได้ง่ายขึ้น

- มีการแข่งขันอย่างรุนแรงในกลุ่มผู้ขาย

- เป็นการยากที่ผู้ขายจะขยายตัวเข้าสู่โรงพยาบาลเอกชน

จ. คู่แข่งในอุตสาหกรรม (Competitor)

  การกำหนดตัวคู่แข่งขันในอุตสาหกรรมโรงพยาบาลนั้น พิจารณาจากประเด็นใหญ่ ๆ 2 อย่าง คือ

  1. ตำแหน่งที่ตั้งของโรงพยาบาล

2. กลุ่มลูกค้าเป้าหมายของโรงพยาบาล ซึ่งเชื่อมโยงถึงราคาสินค้า และบริการที่ผู้ป่วยต้องรับ

ภาระโดยพิจารณาจากที่ตั้งของโรงพยาบาลที่ใกล้เคียงกัน กลุ่มลูกค้าเป้าหมายระดับใกล้เคียงกัน
และลักษณะของการรักษาพยาบาลที่คล้ายคลึงกัน สรุปได้ว่าโรงพยาบาลที่เป็นคู่แข่งของบริษัทฯ ได้แก่
โรงพยาบาลดังต่อ

ไปนี้ (เรียงตามส่วนแบ่งการตลาดจากมากไปน้อย)

1. โรงพยาบาลกรุงเทพ ขนาด 550 เตียง ตั้งอยู่ที่ซอยศูนย์วิจัย เป็นผู้นำตลาด

2. โรงพยาบาลรามคำแหง ขนาด 486 เตียง ตั้งอยู่ริมถนนรามคำแหง หัวหมาก

1.  3. โรงพยาบาลพระราม 9 ขนาด 300 เตียง ตั้งอยู่ที่ถนนพระราม 9

4. โรงพยาบาลลาดพร้าว ขนาด 200 เตียง ตั้งอยู่ริมถนนลาดพร้าว ช่วงซอยมหาดไทย

5. โรงพยาบาลเวชธานี ขนาด 350 เตียง ตั้งอยู่ริมถนนลาดพร้าว ใกล้สี่แยกบางกะปิ

6. โรงพยาบาลปิยะเวท ขนาด 350 เตียง ตั้งอยู่ริมถนนพระราม 9

7. โรงพยาบาลเปาโลสยาม ขนาด 350 เตียง ตั้งอยู่ริมถนนสุขาภิบาล 1

โอกาสและอุปสรรคต่อบริษัท (Opportunity and Threat)

โอกาส (Opportunity)

  1. เนื่องจาก บริษัทฯ ได้ลงทุนในโรงพยาบาลเอกชนกว่า 14 แห่ง
  ประกอบกับการมีความสัมพันธ์ที่ดี

กับบริษัทโรงพยาบาลเอกชนอีกหลายแห่ง ทำให้มีโอกาสขยายธุรกิจเข้าไปสู่การเป็นผู้ขาย
(Supplier) ทางด้านยาและเวชภัณฑ์ทางการแพทย์ได้ ตั้งแต่ปลายปี 2547
บริษัทได้ขายเวชภัณฑ์และอุปกรณ์ทางการแพทย์บางอย่างแล้ว และประสบผลสำเร็จดี

2. กฎหมายประกันสังคมที่มีแนวโน้มให้สวัสดิการแก่ผู้ป่วยประกันตนดีขึ้นเนื่องจากการเพิ่มจำนวน

เงินต่อหัวที่จ่ายให้โรงพยาบาล ทำให้บริษัทฯ อาจสามารถมีฐานลูกค้าที่กว้างขึ้น

3. จากการที่มีการลงทุนต่อเนื่องในโรงพยาบาลเอกชนหลายแห่ง
ทำให้ได้รับความไว้วางใจจากกลุ่มแพทย์ที่มีคุณภาพ ทำให้การเปิดโรงพยาบาลใหม่ทำได้ง่ายขึ้น

4. ปัจจุบันบริษัทไม่มีปัญหาด้านบุคคลากร เช่น แพทย์, พยาบาล, เภสัชกร, เทคนิคการแพทย์,

รังสีเทคนิค บริษัทจึงได้พัฒนาคุณภาพของพนักงานให้ดีขึ้นได้อย่างต่อเนื่อง

อุปสรรค (Threat)

1.  อำนาจการต่อรองของลูกค้า (Buyer) สูงขึ้นมากในปัจจุบัน
    ความผิดพลาดในการรักษาพยาบาล

แต่ละครั้งมีโอกาสนำไปสู่การทำลายภาพลักษณ์ของบริษัทฯ (เช่น
ข่าวการรักษาพยาบาลที่ผิดพลาดในหนังสือ

พิมพ์) ซึ่งจะส่งผลต่อภาพลักษณ์ของโรงพยาบาล อาจทำให้จำนวนผู้ป่วยของโรงพยาบาลลดลงได้

2.  เนื่องจากการแข่งขันที่รุนแรงของคู่แข่งในอุตสาหกรรมจะรุนแรงขึ้นเรื่อย ๆ การตลาด
    (marketing)

จะมีความสำคัญมากขึ้น ปัจจุบันบริษัทได้ปรับปรุงแผนการตลาดได้อย่างเหมาะสม เช่น
การออกหนังสือวารสารของโรงพยาบาลเกี่ยวกับโรคภัยไข้เจ็บ และแนะวิธีรักษาพยาบาล
การทำการโฆษณาในที่สาธารณะชนให้มากขึ้น

(1) การจัดการผลิตภัณฑ์หรือบริการ

  (ก) กำลังการผลิต

  ---------------------------------------- --------- --------- ----------
  กำลังการใ กำลังการให้บริการเต็มที่              2555      2554      2553

  ผู้ป่วยใน (จำนวนเตียง) / วัน                  486       486       486

  ผู้ป่วยนอก (จำนวนคน) / วัน                   2,500     2,500     2,500

  ปริมาณการให้บริการจริง                                           

  ผู้ป่วยใน / วัน                              248       245.0     247.8

  ผู้ป่วยนอก / วัน                             1,565     1,516     1,527

  อัตราการให้กำลังการให้บริการผู้ป่วย (Occupancy                       
  rate)                                                        

  ผู้ป่วยใน (%)                               51.03     50.4      51.0

  ผู้ป่วยนอก (%)                              62.60     60.6      61.1

  อัตราการเพิ่ม (ลด) ของปริมาณการให้บริการ                           

  ผู้ป่วยใน (%)                               1.2       (1.2)     0.7

  ผู้ป่วยนอก (%)                              3.2       (0.8)     (2.9)
  ---------------------------------------- --------- --------- ----------

วัตถุดิบและผู้จำหน่ายวัตถุดิบ

วัตถุดิบที่สำคัญสำหรับโรงพยาบาลเอกชน คือ

1. แพทย์

  2. ยาและเวชภัณฑ์

1. แพทย์ ถือว่าเป็นวัตถุดิบที่สำคัญมากสำหรับธุรกิจโรงพยาบาล
โรงพยาบาลรามคำแหงมีเฉพาะแพทย์ผู้เชี่ยวชาญเฉพาะโรคเท่านั้นและมีจำนวนมากในแต่ละแผนก

  2. ยาและเวชภัณฑ์ ถือว่าเป็นวัตถุดิบที่มีความสำคัญมากสำหรับธุรกิจโรงพยาบาลเช่นเดียว

กับแพทย์ แต่ยาและเวชภัณฑ์สามารถที่จะหาซื้อได้ทั่วไปในท้องตลาด ทั้งนี้เนื่องจากผู้ขาย
(Supplier) มีจำนวนมาก มีให้เลือกทั้งชนิดผลิตในประเทศ (Local) หรือผลิตต่างประเทศ
(Original) ถ้าผลิตภายในประเทศจะมีราคาถูกกว่าผลิตจากต่างประเทศ
แต่คนไข้บางรายก็มีความจำเป็นต้องใช้วัตถุดิบที่ผลิตจากต่างประเทศสำหรับ

โรงพยาบาลรามคำแหงจัดซื้อยาและวัตถุดิบจากบริษัทที่จัดจำหน่ายทั่ว ๆ
ไปไม่มีการผูกขาดในสินค้าดังกล่าว ผู้ขายรายใหญ่ในปัจจุบันได้แก่

บริษัท ซิลลิค ฟาร์มา จำกัด สั่งซื้อประมาณ 24.04 % ของจำนวนที่สั่งซื้อทั้งหมด

บริษัท ดี เค เอส เอช จำกัด สั่งซื้อประมาณ 22.07 % ของจำนวนที่สั่งซื้อทั้งหมด

  นอกจากนี้ยาบางชนิดทางโรงพยาบาลยังสามารถหาซื้อได้จากบริษัทในเครือ คือ บริษัท สหแพทย์

เภสัช จำกัด ทำให้โรงพยาบาลสามารถลดต้นทุนขายได้ แต่ปริมาณที่สั่งซื้อไม่มากนักประมาณ 0.51
% ของจำนวนที่สั่งซื้อทั้งหมด ทั้งนี้เพราะยาที่สหแพทย์ขายเป็นยาที่ผลิตในประเทญศไทยเท่านั้น
แต่มีโรคบางชนิดจำเป็นจะต้องอาศัยยาที่ผลิตจากต่างประเทศ จึงต้องสั่งซื้อจากบริษัทอื่น

(ข) ขั้นตอนและเทคโนโลยีการผลิต

ส่วนใหญ่ทางโรงพยาบาลจะใช้เครื่องมือทางการแพทย์ที่ทันสมัย ซึ่งจะต้องสั่งซื้อจากต่างประเทศ
เช่น ประเทศญี่ปุ่น, เยอรมัน, สหรัฐอเมริกา
ถ้าเครื่องมือเหล่านี้มีปัญหาทางบริษัทจะส่งคนมาดูแลและซ่อมแซมให้
หรือให้บริษัทที่เป็นตัวแทนจำหน่ายในประเทศไทยเป็นผู้ดำเนินการให้

ผลกระทบต่อสิ่งแวดล้อม

- การควบคุมโดยหน่วยงานรัฐ

หลังจากขั้นตอนการรักษาพยาบาลจะมีวัสดุใช้แล้ว เช่น สำลี, ผ้าก๊อซ, สายยาง ฯลฯ ที่มีเลือด

น้ำเหลือง ของผู้ป่วยติดอยู่
สิ่งเหล่านี้จะต้องเก็บใส่ถุงสีแดงให้เรียบร้อยก่อนที่จะส่งต่อให้รถเก็บขยะนำไปทิ้งซึ่งเป็นการบ่งบอกว่าเป็นของเหลือใช้จากโรงพยาบาลที่สามารถแพร่เชื้อไปสู่บุคคลภายนอกได้
เป็นการส่ง

สัญญาณให้บุคคลภายนอกรู้ว่าสิ่งที่อยู่ในถุงนั้นต้องระมัดระวัง
นอกจากนี้ทางโรงพยาบาลยังมีบ่อบำบัดน้ำเสีย 2 บ่อ เพื่อกำจัดน้ำเสียก่อนออกไปสู่ภายนอก

  - ประวัติการกระทำผิดและแนวทางแก้ไข(ถ้ามี)

  ไม่เคยมีประวัติการกระทำผิด